ועדת החוקה, חוק ומשפט, כנסת 16, פרוטוקול מספר 313, 2004-10-27 09:00

מיכאל איתן: אני פותח את הישיבה.

מיכאל איתן: אנחנו דנים באישור תקנות שהוציא שר המשפטים בעניין עבירות מנהליות שקשורות בחיקוקי תיירות.

מיכאל איתן: אנחנו רואים ששר המשפטים מבקש ש"עבירה על ההוראות כמפורט להלן שבחוק שירותי תיירות - - היא עבירה מנהלית".

מיכאל איתן: באלו עבירות מדובר?

יפעת רווה: צירפנו טבלה עם העבירות עצמן.

יפעת רווה: העבירה הראשונה היא הפעלת שירותי תיירות ללא רישוי.

יפעת רווה: העבירה השנייה - סעיף (ה)(2) - אינו מקיים חובת גילוי מידע שנקבע לפי הוראות סעיף 12ג.

מיכאל איתן: לפני העבירה הראשונה, אני רואה שיש סעיף 13(א).

יפעת רווה: 13(א)(1) זה ההוראה של העבירה באופן כללי.

יפעת רווה: הסעיף קובע שמי שעבר על תקנות, כללים או הוראות דינו קנס.

יפעת רווה: סעיף 13(ב) - העבירה הראשונה בטבלה - זה הפעלת שירותי תיירות ללא רישוי.

יפעת רווה: סעיף 13(ה)(2) - העבירה השנייה בטבלה - אי קיום חובת גילוי מידע נאות לאנשים.

מיכאל איתן: מה זה גילוי נאות?

מירי חושן: סוכנות נסיעות אמורה לתת מידע למי שרוכש חבילה תיור.

מירי חושן: הנושא החם ביותר עכשיו הוא כמובן הוראות מסע - מה רמת המלון, באיזו חברה אתה טס, האם אתה טס מעל ארץ אויב, מה המחיר.

מירי חושן: זה מתפרסם בתקנות שירותי תיירות (חובת גילוי נאות).

מיכאל איתן: אני קורא את סעיף 2 לתקנות: "לעבירה מנהלית כאמור בתקנה 1 יהיה קנס מנהלי קצוב - (1) לגבי יחיד - כקבוע לצידה בטור ב' בתוספת; (2) לגבי תאגיד - פי שלושה מהאמור בפסקה (1)".

מיכאל איתן: באיזה סכום מדובר?

יפעת רווה: יש טבלה בתוספת.

יפעת רווה: סעיף 13(ב) לחוק - הפעלת שירותי תיירות ללא רישוי - הקנס הוא 3,000 שקל.

מיכאל איתן: מה זה שירותי תיירות?

מירי חושן: היום הרישוי הוא רק למורי דרך.

מירי חושן: אין רישוי נוסף למשרד התיירות.

מירי חושן: היה רישוי לסוכני נסיעות, למומחים, אבל חוק ההסדרים ביטל לפני שלוש שנים.

מירי חושן: היום סוכן נסיעות לא צריך רישוי.

מירי חושן: משרד האוצר החליט על הסרת חסמים במשק.

מירי חושן: זה לא הרצון של משרד התיירות.

מיכאל איתן: לדעתי לא צריך רישוי כדי להיות סוכן נסיעות, כפי שלא צריך רישוי כדי לפתוח עסק אחר.

מיכאל איתן: עכשיו נשאר לנו רק מורה דרך, עליהם אני מגן למרות שאני בספק אם צריך להגן עליהם.

מירי חושן: אתה לא רוצה שכאשר באה קבוצה היא תקבל מידע אמיתי?

מירי חושן: מדובר בתדמית של המדינה.

מירי חושן: חשוב שידעו איפה זה מצדה, מי נמצא בירושלים המזרחית ומי לא.

רפי גלס: אדוני היושב-ראש, ב-1.7.27 תקופת השלטון הבריטי, שלטון זר, השלטון הזר דאג ליישוב בציון יותר מאשר הממשלה שלנו דואגת לעם.

רפי גלס: מורי הדרך בישראל הם הסיירת של ההסברה הישראלית.

רפי גלס: עם כל הכבוד לשגרירים, הוא נמצא עם אורחים בחו"ל שעה-שעתיים.

רפי גלס: מורה דרך נמצא עם הקבוצה 24 שעות.

מיכאל איתן: מדריך יכול לקבל רישוי, ואחר כך להדריך באיזו צורה שהוא רוצה ולהגיד מה שהוא רוצה.

מיכאל איתן: לא ישללו לו את הרשיון בשל כך.

רפי גלס: אני מדבר על דברים מהשטח.

רפי גלס: 95 אחוז ממורי הדרך הישראלים מדריכים בצורה אובייקטיבית ואמיתית, בצמוד להיסטוריה.

רפי גלס: כאשר בא אדם זר מחו"ל - אני מדבר על מורים רוחניים, רב, אימאם, כומר - יש לו שביל מאוד צר להעביר את החומר שהוא רוצה להעביר לאנשים שלו.

רפי גלס: אנחנו כמדינה, כעם, חייבים להעביר לתיירים את המורשת המינימלית של הארץ הזאת.

רפי גלס: שמענו עדויות שביד ושם אומרים שהשואה שהיהודים עברו היא כעונש להתנהגות כלפי ישו.

רפי גלס: במצדה אמרו שהצורה שהרומאים התנהגו במאה הראשונה אחרי הספירה כלפי היהודים, כך היום הישראלים מתהגים כלפי הפלסטינים.

רפי גלס: יש כאן מסך גדול שמבליט את השלילי על פני האמת.

מיכאל איתן: סיכמנו - 3,000 שקל קנס.

מיכאל איתן: דרך אגב, אני לא מבין איך אתם יכולים להגן.

מיכאל איתן: נניח שבאה קבוצה מחו"ל ואחד מאנשי הקבוצה אומר את כל הדברים שציינת - אפשר להטיל עליו קנס?

מירי חושן: אם הוא עובד ללא רשיון, אפשר.

מיכאל איתן: אם באה קבוצת צליינים שבראשם עומד הכומר.

מירי חושן: על כומר אי אפשר להטיל קנס, לצערנו.

מיכאל איתן: נניח שמשפחה מורחבת החליטה לחגוג יובל 50 - -

מירי חושן: אם ההדרכה היא ללא תמורה, זה לא מורה דרך.

מירי חושן: אם אתה מדבר על משפחה, זאת הדרכה ללא תמורה.

מיכאל איתן: ואם אדם מקבל תמורה בעבור ארגון המשלחת, והוא רק מסביר להם כאן.

מיכאל איתן: הוא לא אומר שהוא מורה דרך.

מירי חושן: אלה דקויות.

מירי חושן: מדובר על מורה דרך ששוכרים את שירותיו ונותנים לו כסף.

מיכאל איתן: זה לא יפתור את הבעיות של קבוצות שמישהו מדריך אותן באופן וולונטרי כחלק מהעסקה.

יפעת רווה: זה לא מה שרצינו.

יפעת רווה: אנחנו לא רוצים למנוע מאנשים לדבר במדינה חופשית.

מירי חושן: התקנות האלה לא יעצרו את האמירות השליליות, בלילה במלון ממילא המדריך יאמר מה שהוא רוצה.

מירי חושן: אנחנו רוצים שיהיה לתיירים גם הפן המקצועי האמיתי.

מיכאל איתן: תקנה 3: "הקנס המנהלי הקצוב לעבירה מנהלית נמשכת יהיה בשיעור החלק העשירי של הקנס הקבוע בתקנה 2".

מיכאל איתן: זה בסדר.

מיכאל איתן: תקנה 4: "הקנס המנהלי לעבירה מנהלית חוזרת ... יהיה כפל הקנס האמור בתקנה 2".

מיכאל איתן: גם כאן אין בעיה.

מיכאל איתן: מתי קוראים לעבירה עבירה חוזרת ומתי היא עבירה נמשכת?

יפעת רווה: עבירה חוזרת - זה כאשר זאת עבירה נוספת, עבירה שהיא חד-פעמית.

יפעת רווה: למשל, אני נותנת לך חוברת מטעה, ומחר אני נותנת לך חוברת אחרת מטעה.

יפעת רווה: אלה שתי עבירות שונות.

יפעת רווה: לעומת זאת, עבירה נמשכת זה אותו מעשה.

יפעת רווה: למשל, יש לי חובה לדווח, ואני לא מדווחת היום ומחר המשכתי לא לדווח.

יפעת רווה: כלומר, זה אותו מעשה.

מיכאל איתן: תקנה 5 מדברת על ביטול צווים קודמים.

מיכאל איתן: זה בסדר.

מיכאל איתן: גם תקנה 6, סעיף התחילה - זה בסדר.

מיכאל איתן: קרן ויינשל: אפשר לשבח את משרד המשפטים שהוסיף כאן טבלה של העבירות, כדי שיהיה ברור.

מיכאל איתן: זה חידוש יפה.

מיכאל איתן: אני רואה כאן את פרטי המידע שחובה על סוכנות נסיעות לגלות.

מיכאל איתן: אחד הסעיפים הוא מספר הארוחות בכל יום.

מיכאל איתן: טוב שלא כתוב גם כמה מנות בכל ארוחה וכמה קלוריות.

מירי חושן: אני מבקשת להסביר את רוח הדברים.

מירי חושן: מדובר על הטיולים המאורגנים.

מירי חושן: בטיולים המאורגנים בדרך כלל נוסע סוג מסוים של קהל.

מירי חושן: אומרים לו שיש שלוש ארוחות ואחר כך הוא מגלה שיש רק ארוחת בוקר.

מיכאל איתן: שיגיש תביעה נזקית בבית דין לתביעות קטנות.

מירי חושן: חוקי הגנת הצרכן בהחלט מגינים על האזרחים, וזה חוק הגנת הצרכן רק שהוא נמצא בפיקוח משרד התיירות.

מירי חושן: זה בהחלט יכול היה להיות פרק בחוק הגנת הצרכן.

מירי חושן: זה מועתק כמעט כלשונו מהדירקטיבות האירופאיות, זה קיים בכל העולם הנאור.

מירי חושן: זה התחיל בגרמניה עם גרמני שעמד במרפסת במלון בעיר קטנה בספרד, והמרפסת נפלה והוא נפצע.

מירי חושן: בית המשפט בגרמניה קבע שהאזרח הגרמני לא צריך לתבוע את המלון בספרד, אלא יש חובה אבסולוטית של סוכן הנסיעות לדעת הכל.

מירי חושן: הוא ממש כאילו מגן על האזרח הקטן הגרמני.

מיכאל איתן: אני לא מאמין שזה כך.

מיכאל איתן: לא יכול להיות שיש חובה אבסולוטית של סוכן לגבי מידע.

מיכאל איתן: הוא צריך להיות נביא ולדעת שהמרפסת תיפול ביום מסוים?

מירי חושן: הוא צריך לברר הרבה דברים.

מיכאל איתן: אני מתאר לעצמי שזה היה מלון ישן מט ליפול ומכרו אותו לאזרח בתור מלון תקין.

מיכאל איתן: אז נפלה מרפסת ואמרו שהסוכן אשם.

מירי חושן: לזה הכוונה כשאומרים גילוי נאות, זה לא שייך לדיני נזיקין.

מירי חושן: כאשר היו שטפונות בפראג, בחורה מישראל הזמינה מלון הילטון בפראג.

מירי חושן: ראינו תמונות של הילטון צף, ובאותו בוקר הסוכן מכר לה את החדר.

מירי חושן: זה חוסר גילוי נאות.

מירי חושן: יש דברים שהסוכן צריך להגיד ללקוח.

מירי חושן: זה לא שייך לדיני נזיקין, זה פלילי.

מיכאל איתן: ובכן, צריך לאשר כאן תקנות של עבירות מינהליות - במקום שיגישו משפטים, שיהיו ברירות קנס.

מיכאל איתן: יהיו קנסות על כל מיני דברים שקשורים בתיירות, דברים טכניים שמהווים גם היום עבירה.

יפעת רווה: כן, גם היום הכל עבירות, רק הופכים את זה לברירות קנס.

יפעת רווה: היום חלק מהעבירות הן עבירות אזרחיות עם עיצומים כספיים, עם קנסות מוטרפים - 12,000 שקל או 67,000 שקל - שלא אוכפים אותם.

קרן ויינשל: מבחינתי מה שכתוב כאן זה בסדר.

קרן ויינשל: אני הערתי את כל הערותיי לפני הנוסח הסופי.

מיכאל איתן: מי בעד לאשר את התקנות?

מיכאל איתן: בעד - 2 נגד - אין תקנות העבירות המנהליות (קנס מנהלי - חיקוקי תיירות), התשס"ד-2004, נתקבלו.

מיכאל איתן: אנחנו מאשרים את התקנות בנוסח שלפנינו.

מיכאל איתן: תודה רבה.